《和秋景韵二十首 其十 秋怀》
明代·李昌祺

自怜诗酒半生耽，痛饮狂吟老尚堪。知己更谁如鲍叔，怀人惟我似羊昙。

菱花羞向灯前照，菊蕊慵将客里簪。强欲登高望丘垄，白云迢递隔天南。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。